wickkiey/tamil-wikipedia-chunked huggingface dataset:
# சிவ்நந்தன் பிரசாத் மண்டல்

**சிவ்நந்தன் பிரசாத் மண்டல்** (*Shivnandan Prasad Mandal*) இந்தியாவைச் சேர்ந்த ஓர் அரசியல்வாதியாவார். ஒரு சுதந்திரப் போராட்ட வீரராகவும் இவர் அறியப்படுகிறார். பீகாரின் முதல் சட்ட அமைச்சர் என்ற சிறப்புக்குரியவராகக் கருதப்படுகிறார். பேங் பாங் இயக்கம், ஒத்துழையாமை இயக்கம் மற்றும் உப்பு இயக்கம் ஆகியவற்றில் சிவ்நந்தன் பிரசாத் மண்டல் பங்கு வகித்தார்.  
சிவ்நந்தன் பிரசாத் மண்டல் பழைய சகர்சா மாவட்டத்தில் (இப்போது மாதேபுராவில்) இராணிப்பட்டி என்ற கிராமத்தில் பிறந்தார்.
# பந்தளம் மகாதேவர் கோயில்

**பந்தளம் மகாதேவர் கோயில்**, இந்தியாவின் கேரளாவில் தோட்டக்கோணம் மற்றும் முளம்புழா கிராமங்களுக்கு இடையே உள்ள பந்தளம் என்னும் ஊரில் அமைந்துள்ளது.  
வருடாவருடம் நடத்தப்படும் கெத்துக்கல்ச்சா திருவிழா சுற்றுலா பயணிகளை ஈர்க்கின்ற விழாவாகும். ஒவ்வொரு ஆண்டும் நவம்பர்-டிசம்பர் மாதங்களில் சிவபெருமானுக்கு 10 நாட்கள் முக்கிய திருவிழாவாக கொண்டாடப்படுகிறது. கொடியேற்றத்துடன் துவங்குகின்ற இந்த விழாவானது ஆறாட்டுடன் முடிவடைகிறது. இக்கோயிலின் நிர்வாகம் மகாதேவ சேவா சமிதியின் கட்டுப்பாட்டில் உள்ளதாகும். இக்கோயிலில் கருவறையில் உள்ள மூலவர் சிலை பரசுராமரால் நிறுவப்பட்டதாக நம்பப்படுகிறது.  
கார முனியால் பிரதிஷ்டை செய்யப்பட்ட 108 மிகவும் பழமையான கோவில்களில் சிவன் கோவில்களில் பந்தளம் மகாதேவர் கோயில் ஒன்றாகும். இக்கோயில் அச்சன்கோயில் ஆற்றின் இடது கரையில் அமைந்துள்ளது. ஆதலால் இக்கோயில் எனவே இந்த கோயில் முக்கல் வட்டம் என்றும் அழைக்கப்படுகிறது. ஐயப்பன் உறையும் இடம் என்ற வகையில் பந்தளம் உலகப் புகழ் பெற்றதாகும்.  
கருவறையைச் சுற்றி இயற்கையாகவே அமைந்துள்ள பாதையானது தனிச்சிறப்பு வாய்ந்தது. சிவனின் 'ஜடா' (முடி)யிலிருந்து கங்கை பாய்வது போல, மகாதேவர் சன்னதியின் பாதங்களைத் தொட்டு நதி ஓடுகிறது. இங்கு விநாயகர், 'மாயா-யட்சி அம்மா', ஐயப்பன், நாகர் (பாம்பு), சுப்பிரமணியர், பிரம்ம ரட்சர்கள் உள்ளிட்டோரின் சிலைகள் இங்கு வழிபாட்டில் உள்ளன. அந்த வகையில் இக்கோயிலானது கைலாசத்தின் அடையாளமாகவும், மாதிரியாகவும் அமைந்த பெருமையைப் பெற்றுள்ளது.
# தில்லு இருந்தா போராடு

**தில்லு இருந்தா போராடு** (*Dhillu Irundha Poradu*) 2023 ஆம் ஆண்டில் எஸ். கே. முரளிதரன் இயக்கத்தில் வெளிவந்த இந்தியத் தமிழ்த் திரைப்படமாகும். கார்த்திக் தாஸ், அனு கிருஷ்ணா, யோகி பாபு ஆகியோர் முக்கிய வேடங்களில் நடித்திருந்தனர். இத்திரைப்படம் 2023 அக்டோபர் 6 அன்று வெளியிடப்பட்டது
# தில்லு இருந்தா போராடு

## நடிகர்கள்

- கார்த்திக் தாஸ்
- அனு கிருஷ்ணா
- யோகி பாபு
- வனிதா விஜயகுமார்
- தென்னவன்
- ராமச்சந்திரன் துரைராஜ்
- கேபிஒய் பாலா
- மனோபாலா
- சாம்ஸ்
- லொள்ளு சபா மனோகர்
# தில்லு இருந்தா போராடு

## தயாரிப்பு

2015 இன் தொடக்கத்தில் *வெள்ள காக்கா மஞ்ச குருவி* என்ற பெயரில் திரைப்படம் முதன்முதலில் அறிவிக்கப்பட்டது அடுத்த ஆண்டுகளில், வனிதா விஜயகுமார் மற்றும் பல நடிகர்கள் நடிகர்களுடன் மெதுவாகத் திரைப்படத்தின் தயாரிப்பு துவங்கியது. சனவரி 2022 இல் நடைபெற்ற படத்தின் இசை வெளியீட்டு விழாவிற்காக படத்தின் தலைப்பு மாற்றப்பட்டது
# தில்லு இருந்தா போராடு

## வரவேற்பு

இப்படம் 2023 அக்டோபர் 6 அன்று தமிழ்நாட்டின் திரையரங்குகளில் வெளியிடப்பட்டது. *மாலை மலரின்* ஒரு விமர்சகர் படத்திற்கு எதிர்மறையான விமர்சனத்தை அளித்தார், "தர்க்கம் குறைவாக உள்ளது, குறிப்பாக காதல் காட்சிகளில்" என்று கூறினார். *தினத்தந்தியின்* ஒரு விமர்சகர், திரைப்படத் தயாரிப்பாளர் "படத்தின் செய்தியை சரியாகச் சொல்லத் தவறிவிட்டார்" என்று குறிப்பிட்டார்.
# மன்னார் திருக்குரட்டி மகாதேவர் கோயில்

**மன்னார் திருக்குரட்டி மகாதேவர் கோயில்** இந்தியாவின் கேரள மாநிலத்தில் ஆலப்புழை மாவட்டத்தில் மன்னாரில் பம்பை ஆற்றின் கரையில் அமைந்துள்ளது. இது சிவனுக்காக அர்ப்பணிக்கப்பட்ட ஒரு பழமையான இந்து கோயிலாகும் .  
கோயிலின் மூலவர் சிவன், கிழக்கு நோக்கிய நிலையில் உள்ளார். பரசுராமர் மூலவர் சிலையை நிறுவியதாக நாட்டுப்புற வழக்காறுகள் கூறுகின்றன. கேரளாவில் உள்ள 108 புகழ் பெற்ற சிவன் கோயில்களில் இக்கோயிலும் ஒன்றாகும். இக்கோயிலின் பிரம்மாண்டமான கோயில் வளாகச் சுவர் பரமசிவனின் பூதங்களால் ஒரே இரவில் கட்டப்பட்டதாக நம்பப்படுகிறது. சூரிய வம்சம் எனப்படுகின்ற இசுவாகு வம்சத்தின் மன்னரான மாந்தத்தாவால் இக்கோயில் கட்டப்பட்டது.
# மன்னார் திருக்குரட்டி மகாதேவர் கோயில்

## மேலும் பார்க்கவும்

- 108 சிவன் கோவில்கள்
- கேரளாவின் கோவில்கள்
- அன்னமநட திருக்குரட்டி மகாதேவர் கோவில்
# சமிர் குமார் சிங்

**சமிர் குமார் சிங்** (*Samir Kumar Singh*) இந்தியாவைச் சேர்ந்த ஓர் அரசியல்வாதியாவார். 'சமீர் குமார் சிங் என்றும் இவர் அழைக்கப்படுகிறார். தற்போது இந்திய தேசிய காங்கிரசு கட்சியின் உறுப்பினராகவும், பீகார் சட்ட மேலவையில் சட்ட மேலவை உறுப்பினராகவும் உள்ளார் .  
பீகார் இந்திய தேசிய காங்கிரசு கட்சியின் செயல் தலைவராக உள்ளார்/ இவரது தாத்தா பனாரசி பிரசாத் சிங் மூன்று முறை முங்கர் நாடாளுமன்ற உறுப்பினராக இருந்துள்ளார். இவரது தந்தை இராசேந்திர பிரசாத் சிங் பீகார் அரசில் அமைச்சரவையில் அமைச்சராக இருந்தார்.
# சுதர்சன் ஆகரபு

**சிறீ சுதர்சன் ஆகரபு** (*Shri Sudarshan Akarapu*)(5 மார்ச் 1954 - 20 ஜூலை 2011) தெலுங்கு தேசம் கட்சியைச் சேர்ந்த இந்திய அரசியல்வாதி ஆவார். இவர் முன்னாள் மாநிலங்களவை உறுப்பினராகவும், முன்னாள் சட்டப் பேரவை உறுப்பினராகவும், தெலுங்கு தேசம் கட்சியின் துணைத் தலைவராகவும் இருந்தார். 20 ஜூலை 2011 அன்று ஐதராபாத்தில் உள்ள ஒரு தனியார் மருத்துவமனையில் பாரிய மாரடைப்பால் இறந்தார்.
# சுதர்சன் ஆகரபு

## ஆரம்ப கால வாழ்க்கை

சுதர்சன் இந்தியாவின் தெலங்காணாவின் நல்கொண்டா மாவட்டத்திலுள்ள சூர்யபேட்டையில் பிறந்தார். இவருக்கு மூன்று மகள்கள் மற்றும் ஒரு மகன் உள்ளனர்.
# சுதர்சன் ஆகரபு

## அரசியல் வாழ்க்கை

முதலில் சோசலிச சித்தாந்தத்துடன் இருந்த இவர் பின்னர் இந்தியப் பொதுவுடைமைக் கட்சியில் சேர்ந்தார். இவர் 1989 மற்றும் 1994 இல் சூர்யபேட்டை சட்டமன்றத் தொகுதியிலிருந்து உறுப்பினராக இரண்டு முறைத் தேர்ந்தெடுக்கப்பட்டார். மேலும் 1997 முதல் 1999 வரை ஆந்திரப் பிரதேச மாநில சாலைப் போக்குவரத்துக் கழகத்தின் தலைவராகவும் பணியாற்றினார். சுதர்சன் 2002 முதல் 2008 வரை மாநிலங்களவை உறுப்பினராக இருந்தார் மற்றும் முழு ஆறு ஆண்டுகள் பதவி வகித்தார். நாடாளுமன்ற உறுப்பினராக இருந்தபோது, பல்வேறு நாடாளுமன்ற நிலைக்குழுக்களில் உறுப்பினராகவும் பணியாற்றினார்.
# அலிமினெட்டி மாதவ ரெட்டி

**அலிமினெட்டி மாதவ ரெட்டி** (*Alimineti Madhava Reddy*; 28 பிப்ரவரி 1949 - 7 மார்ச் 2000) ஆந்திரப் பிரதேச மாநிலத்தைச் சேர்ந்த ஒரு இந்திய அரசியல்வாதி ஆவார். தெலுங்கு தேசம் கட்சியை பிரதிநிதித்துவப்படுத்தி, போங்கிர் தொகுதியில் இருந்து ஆந்திரப் பிரதேச சட்டமன்றத்திற்கு நான்கு முறை தேர்ந்தெடுக்கப்பட்டார்.
# அலிமினெட்டி மாதவ ரெட்டி

## ஆரம்ப வாழ்க்கை மற்றும் கல்வி

நர்சா ரெட்டிக்கும் லட்சுமம்மாவுக்கும் பிறந்த அலிமினெட்டி மாதவ ரெட்டி இன்றைய தெலங்காணாவில் உள்ள நல்கொண்டா மாவட்டத்தைச் சேர்ந்தவர். இவர் 1974 இல் உசுமானியா பல்கலைக்கழகத்தில் மின் பொறியாளராக பட்டம் பெற்றார். உமாதேவி என்பவரை மணந்தார். இவர்களுக்கு சந்தீப் ரெட்டி என்ற மகன் உள்ளார். உமா தேவியும், சுந்தீப் ரெட்டியும் அரசியல்வாதிகள்.
# அலிமினெட்டி மாதவ ரெட்டி

## அரசியல் வாழ்க்கை

ரெட்டி 1984 இல் தெலுங்கு தேசம் கட்சியில் சேர்ந்தார்.  
மாநில அமைச்சரவையில், முதலில் என்.டி.ராமராவ் மற்றும் பின்னர் என். சந்திரபாபு நாயுடுவின் கீழ் பல துறைகளை வகித்தார். என். டி. ராமராவ் அமைச்சரவையில் 9 மாதங்கள் (டிசம்பர் 1994 முதல் ஆகஸ்ட் 1995 வரை) சுகாதாரம் மற்றும் மருத்துவக் கல்வி அமைச்சராகப் பணியாற்றினார். 1995 முதல் 1999 வரை 4 ஆண்டுகள் உள்துறை அமைச்சராக பணியாற்றினார். முன்னாள் நல்கொண்டா மாவட்டத்தில் இருந்து உள்துறை அமைச்சராகவும் பஞ்சாயத்து ராஜ் மற்றும் ஊரக வளர்ச்சி அமைச்சராகவும் (11 அக்டோபர் 1999 முதல் தான் இறக்கும் வரை) பணியாற்றினார்.  
தான் உள்துறை அமைச்சராக இருந்தபோது, நக்சலைட்-மாவோயிஸ்ட் கிளர்ச்சிக்கு எதிராக வெளிப்படையாகப் பேசினார். ராமராவ் முதலமைச்சராக இருந்தபோது நீக்கிய மக்கள் போர் குழுவின் மீதான தடையை மீண்டும் அமல்படுத்தினார். நக்சலைட்டுகளின் தாக்குதல்கள் அதிகரித்தன. சரணடைய விரும்புவோருக்கு உதவ ரெட்டி தீவிரமாக பிரச்சாரம் செய்தார். அச்சுறுத்தல் குறித்த எச்சரிக்கைகளை பொருட்படுத்தாமல், பெரும் தாக்குதல்கள் நடைபெறும் இடங்களை இவர் பார்வையிட்டார். இதன் கரணமாக மக்கள் போர் குழுவின் தாக்குதல் பட்டியலில் இடம் பெற்றார்.
# அலிமினெட்டி மாதவ ரெட்டி

## இறப்பு

2000 ஆம் ஆண்டு மார்ச் 7 ஆம் தேதி இரவு 11 மணியளவில் காட்கேசர் அருகே நக்சலைட்டுகளின் சட்டவிரோத மக்கள் போர் குழுவால் தூண்டப்பட்ட கண்ணிவெடி வெடித்ததில் ரெட்டி கொல்லப்பட்டார். ரெட்டியின் பாதுகாப்பில் குறைபாடு இருந்தன. இவரது பாதுகாப்புக்கு காரணமான அதிகாரிகள் மீது அரசு நடவடிக்கை ஏதும் எடுக்கவில்லை.  
ரெட்டியின் மனைவி, உமா மாதவ ரெட்டி, அவரது மரணத்திற்குப் பிறகு அரசியலில் நுழைந்தார். போங்கிர் தொகுதிக்கு நடந்த இடைத்தேர்தலில் வெற்றி பெற்று நாயுடுவின் அமைச்சரவையில் அமைச்சராகப் பணியாற்றினார்.
# அகிலேசு குமார் சிங்

**அகிலேசு குமார் சிங்** (Akhilesh Kumar Singh) இந்தியாவைச் சேர்ந்த ஓர் அரசியல்வாதியாவர். 1959 ஆம் ஆண்டு செப்டம்பர் மாதம் 15 ஆம் தேதியன்று இவர் பிறந்தார். இந்திய தேசிய காங்கிரசு கட்சியின் உறுப்பினரான இவர் உத்தரப்பிரதேச சட்டமன்ற தொகுதியின் சட்டமன்ற உறுப்பினராக இருந்தார்.  
அகிலேசு சிங் முதன்முதலில் உத்தரபிரதேச சட்டமன்றத்திற்கு 1993 ஆம் ஆண்டில் இந்திய தேசிய காங்கிரசு கட்சியின் வேட்பாளராக ரேபரேலி சதார் தொகுதியிலிருந்து தேர்ந்தெடுக்கப்பட்டார். 1996 மற்றும் 2002 ஆம் ஆண்டுகளில் போட்டியிட்டு இரண்டு முறை மீண்டும் தேர்தலில் வெற்றி பெற்றார், அதே நேரத்தில் காங்கிரசு கட்சியுடன் தனது தொடர்பையும் தக்க வைத்துக் கொண்டார். 2007 தேர்தலுக்கு முன்னர் காங்கிரசு கட்சியிலிருந்து அகிலேசு குமார் சிங் வெளியேற்றப்பட்டார், ஆனாலும் ஓர் அரசியல் சுயேட்சையாகப் போட்டியிட்டு நான்காவது சட்டமன்றத் தேர்தலில் வெற்றி பெற்றார்.  
பிற்கால வாழ்க்கையில், சிங் புற்றுநோயால் பாதிக்கப்பட்டார், 2019 ஆம் ஆண்டு ஆகத்து மாதம் 20 ஆம் நாளன்று சஞ்சய் காந்தி முதுகலை மருத்துவ அறிவியல் நிறுவனத்தில் சிகிச்சை பெறும்போது நோயால் இறந்தார்
# நரசிங்க மிஸ்ரா

**நரசிங்க மிஸ்ரா** (*Narasingha Mishra*, ஒடியா: ନରସିଂହ ମିଶ୍ର; பிறப்பு: 23 திசம்பர் 1940) இந்தியாவின் ஒடிசா மாநிலத்தைச் சேர்ந்த அரசியல்வாதி ஆவார். இவர் 15 வது ஒடிசா சட்டப் பேரவையில் எதிர்க்கட்சித் தலைவராகப் பணியாற்றியுள்ளார்.  
2004-2009 வரை காங்கிரஸ் சட்டமன்றக் கட்சியின் துணைத் தலைவராக இருந்த நரசிங்க மிஸ்ரா 1990-ல் முதன்முதலாக சட்டசபைக்கு தேர்ந்தெடுக்கப்பட்டு சட்ட அமைச்சராக பணியாற்றினார். இவர் இந்திய தேசிய காங்கிரஸ் கட்சி சார்பில் பலாங்கீர் சட்டமன்றத் தொகுதியிலிருந்து தேர்ந்தெடுக்ப்பட்டார். அத்தேர்தலில் 71598 வாக்குகளை பெற்று வெற்றி பெற்றார். பிஜு ஜனதா தளத்தின் அர்கேஷ் நாராயண் சிங் தியோ 66257 வாக்குகளைப் பெற்று இரண்டாமிடம் பெற்றார்.
# நரசிங்க மிஸ்ரா

## பின்னணி

நரசிங்க மிஸ்ரா ஒடிசாவில் பலங்கிர் அருகே உள்ள சத்தமக்னா என்ற சிறிய கிராமத்தில் பிறந்தார். இவரது தந்தை யுதிஷ்டிர் மிஸ்ரா வழக்கறிஞராகவும் இந்திய அரசியல் நிர்ணய சபையின் உறுப்பினராகவும் இருந்துள்ளார். அரசியலை அன்றாட வாழ்க்கையின் ஒரு அங்கமாக கொண்ட குடும்பத்தில் பிறந்த மிஸ்ரா, 18 வயதில் இந்திய கம்யூனிஸ்ட் கட்சியில் உறுப்பினராக சேர்ந்து அரசியலில் நுழைந்து 1993 வரை அக்கட்சியில் தொடர்ந்தார். அந்த காலகட்டத்தில் பல கட்சிப் பதவிகளை வகித்த இவர் பல போராட்டங்களை வெற்றிகரமாக வழிநடத்தினார்.  
மிகவும் வெற்றிகரமான வழக்கறிஞராக பணியாற்றிய இவர் அமைச்சராக இருந்த காலம் தவிர, வழக்கறிஞர் தொழிலை திறம்பட நடத்தினார்., விவசாயிகளிடமிருந்து நேரடியாக நெல் கொள்முதல் செய்ய மாநில அரசுக்கு ஒரிசா உயர்நீதிமன்றம் உத்தரவு பிறப்பிப்பதற்கு காரணமாக இருந்தார். இது இவர் செய்த குறிப்பிடத்தக்க சாதனையாக கருதப்படுகிறது.
# நரசிங்க மிஸ்ரா

## அரசியல் வாழ்க்கை

1990ல் இவர் மாநில சட்டமன்றத்திற்கு தேர்ந்தெடுக்கப்பட்டாலும் பலகாலம் பலங்கீரின் அதிகார மையமாக கருதப்பட்டார். அவர் இப்பகுதியின் தற்போைதய மற்றும் முன்னாள் மக்கள் பிரதிநிதிகளின் வழிகாட்டியாக இருப்பதாக கூறப்படுகிறது.  
சட்ட அமைச்சராக, இவரது முக்கிய பங்களிப்புகளில் ஒன்று சிறப்பு நீதிமன்றங்கள் மசோதா ஆகும், இந்த மசோதா ஒடிசா உயர் அலுவல் இடங்களில் ஊழலுக்கு எதிராக போராடுவதை நோக்கமாகக் கொண்டது.
# நரசிங்க மிஸ்ரா

## வகித்த பதவிகள்

- 1985 முதல் 1990 வரை ஒடிசா மாநில வழக்கறிஞர் மன்ற உறுப்பினர்.
- உறுப்பினர் 19வது சட்ட ஆணையம், அரசு இந்தியாவின்.
- இந்தோ-சோவியத்-கலாச்சார சங்கத்தின் மாநிலப் பிரிவின் துணைத் தலைவர்.
- சர்வதேச அமைதி கவுன்சிலின் மாநில பிரிவின் துணைத் தலைவர்.
- தலைவர், ஒடிசா சட்டமன்றத்தால் அமைக்கப்பட்ட சிறப்புக் குழு.
- தலைவர், ஒடிசா சட்டப் பேரவையில் தற்போதுள்ள நடைமுறை மற்றும் வணிக நடத்தை விதிகளை ஆய்வு செய்து தேவையான திருத்தங்களை பரிந்துரைக்கும் சிறப்புக் குழு.
- பொதுக் கணக்குக் குழு உறுப்பினர்
# நரசிங்க மிஸ்ரா

## மேலும் பார்க்கவும்

இந்திய சட்ட ஆணையம்
# கெச்சு ஆறு

**கெச்சு ஆறு** (*Kech River*, பலூச்சி மொழி :كݔچ كؤر) தென்கிழக்கு ஈரானின் மக்ரான் பகுதியிலும், தென்மேற்கு பாகிஸ்தானில் பலுசிஸ்தான் மாகாணத்தின் தென்மேற்குப் பகுதியிலும் பாய்கிறது.
# கெச்சு ஆறு

## நிலவியல்

தாஷ்ட் ஆற்றின் துணை ஆறான கெச்சு ஒரு பருவகால ஆறாகும். தாஷ்ட் தென்கிழக்கில் பலுசிஸ்தானின் குவாடர் மாவட்டத்தில் உள்ள மத்திய மக்ரான் மலைத்தொடரிலும், ஓமன் வளைகுடாவில் உள்ள முகத்துவாரம் வழியே அரபிக்கடலில் கலக்கிறது.
# கெச்சு ஆறு

## நிலவியல்

### பயன்பாடு

கெச்சு ஆறு டர்பட் நகரம் வழியாகப் பாய்கிறது. இற்த ஆற்றின் நீர் பழத்தோட்டங்களுக்கு நீர்ப்பாசனம் செய்வதற்கும் சுற்றியுள்ள பகுதிகளில் காய்கறி விவசாயத்திற்கும் பயன்படுத்தப்படுகிறது.
# கெச்சு ஆறு

## நிலவியல்

### வெள்ளம்

மழைகாலங்களில் கெச் ஆற்றில் வெள்ளப்பெருக்கு ஏற்படுகிறது. ஜூன் 2007 இல், ஏற்பட்ட வெள்ளம் டர்பட் நகருக்குள் நுழைந்ததால் ஆயிரக்கணக்கானோர் பாதிக்கப்பட்டனர்.வெள்ளப்பெருக்கு காரணமாக தாஷ்ட் ஆற்றின் குறுக்கே கட்டப்பட்டுள்ள மிரானி அணை ஆபத்தில் உள்ளது.
# கெச்சு ஆறு

## தொல்லியல்

கெச்சு ஆற்றுப் பள்ளத்தாக்கில் கிமு ஐந்தாம் ஆயிரமாண்டின் முற்பகுதியில் வரலாற்று காலங்களில் கெச்சு- மக்ரான் கலாச்சாரம் செழித்து வளர்ந்தது. இந்த பகுதியில் பாலகோட், மக்ரான் உட்பட ஏராளமான குடியிருப்புகள் இருந்தற்கான ஆதாரங்கள் கிடைத்துள்ளன.
# உமா மாதவ ரெட்டி

**அலிமினெட்டி உமா மாதவ ரெட்டி** (*Alimineti Uma Madhava Reddy*) தெலங்காணா மாநிலத்தைச் சேர்ந்த இந்திய அரசியல்வாதி ஆவார். தெலுங்கு தேசம் கட்சியை பிரதிநிதித்துவப்படுத்தும் போங்கிர் சட்டமன்றத் தொகுதியின் சட்டமன்ற உறுப்பினராக இருந்தார். இவர் ந. சந்திரபாபு நாயுடுவின் இரண்டாவது அமைச்சரவையில் அமைச்சராகப் பணியாற்றினார். தற்போது பாரத் இராட்டிர சமிதி கட்சியில் உறுப்பினராக உள்ளார்.
# உமா மாதவ ரெட்டி

## ஆரம்ப கால வாழ்க்கை

உமா, போங்கிர் தொகுதியின் முன்னாள் சட்டப் பேரவை உறுப்பினரான அலிமினெட்டி மாதவ ரெட்டி என்பவரை மணந்தார். இவர்களுக்கு சந்தீப் ரெட்டி என்ற மகன் உள்ளார். இவரும் அரசியல்வாதியாவார்.
# உமா மாதவ ரெட்டி

## அரசியல் வாழ்க்கை

உமாவின் கணவர் மாதவ ரெட்டி மார்ச் 2000 இல் மக்கள் போர் குழுவால் கொல்லப்பட்டார். அவரது மரணத்திற்குப் பிறகு, இவர் காலியாக இருந்த போங்கிர் தொகுதி இடைத்தேர்தலில் தெலுங்கு தேசம் கட்சி சார்பில் போட்டியிட்டு உறுப்பினராகத் தேர்ந்தெடுக்கப்பட்டார். அப்போதைய ஆந்திரப் பிரதேச முதல்வர் என். சந்திரபாபு நாயுடுவின் இரண்டாவது அமைச்சரவையில் அமைச்சராக நியமிக்கப்பட்டார்.  
பின்னர் இவர் 2004 மற்றும் 2009 ஆந்திரப் பிரதேசசப் பேரவைத் தேர்தல்களில் தெலுங்கு தேசம் கட்சி சார்பில் போட்டியிட்டு, போங்கிர் தொகுதியின் உறுப்பினராக வெற்றி பெற்றார். 2014 தேர்தலில் தெலங்காணா இராட்டிர சமிதியின் பைலா சேகர் ரெட்டியிடம் தோல்வியடைந்தார்.  
பின்னர், டிசம்பர் 2017 இல், இவர் தனது மகனுடன் தெலங்காணா இராட்டிர சமிதி கட்சியில் சேர்ந்தார்.
# கெர்சன் ஆறு

**கெர்சன் ஆறு** (பாரசீக மொழி் : خرسان) என்பது ஈரானில் உள்ள காருன் ஆற்றின் 180 கிமீ நீளமுள்ள துணை ஆறாகும் .  
கெர்சன் ஆறு பாயும் பகுதி மலைப்பாங்கான நிலப்பரப்பாக அமைந்துள்ளது. ஜாக்ரோஸ் மலைகளின் ஒரு பகுதியில் தாெடங்கும் இந்த ஆறு லார்டேகன் மாவட்டம் ( சகார் மகாலும் பகுதியாரியும் மாகாணம் ), செமிரோம் மாவட்டம் ( இசுபகான் மாகாணம் ), போயர்-அஹ்மத் மாவட்டம் மற்றும் டானா மாவட்டம் ( கோகிலுயே, போயர்-அகமது மாகாணம் ) வழியாகப் பாய்கிறது.
இந்த ஆற்றின் படுகையானது புவியியல், தொல்பொருள் மதிப்பு, மற்றும் காலநிலை மாற்றம் போன்ற துறைகளின் ஆராய்ச்சி பகுதியாக விளங்குகிறது,
# கக்கன் (திரைப்படம்)

**கக்கன்** *Kakkan* 2023 இல் வெளிவந்த இந்தியத் தமிழ் திரைப்படமாகும். இந்த வாழ்க்கை வரலாற்றுத் திரைப்படத்தில் ஜோசப் பேபி, குமார் மணிகண்டன் ஆகியோர் முக்கிய வேடங்களில் நடித்திருந்தனர். இத்திரைப்படம் அரசியல்வாதி பி. கக்கனின் வாழ்க்கையை அடிப்படையாகக் கொண்டது. 2023 ஆகத்து 25 அன்று வெளியிடப்பட்டது.
# கக்கன் (திரைப்படம்)

## நடிகர்கள்

- சோசப் பேபி
- குமார் மணிகண்டன்
# கக்கன் (திரைப்படம்)

## தயாரிப்பு

சூலை 2023 இல், கக்கனின் மகள் கஸ்தூரி பாய், கக்கனின் பேத்தி, ஐபிஎஸ் இராஜேஸ்வரி ஆகியோர் கலந்து கொண்ட விழாவில், தமிழக முதல்வர் மு.க.ஸ்டாலின் படத்தின் ஒலிப்பதிவை வெளியிட்டார்.
# கக்கன் (திரைப்படம்)

## வரவேற்பு

இப்படம் 2023 ஆகத்து 25 அன்று தமிழ்நாட்டின் திரையரங்குகளில் வெளியிடப்பட்டது. *விகடனில்* இருந்து ஒரு விமர்சகர் படத்தின் அரசியல் அம்சங்களைப் பாராட்டினார். ஆனால் வரலாற்றுத் துல்லியம் குறித்து சந்தேகம் எழுப்பினார்.  
திரைப்படத்தின் வெளியீட்டுக்குப் பிறகு, தமிழக அரசு படத்திற்கு வரிவிலக்கு அளித்தது.
# ஜராகி ஆறு

**ஜராகி ஆறு** , **ஜர்ராஹி** என்றும் உச்சரிக்கப்படுகிறது, இது ஈரானிய மாகாணமான கூசித்தான் மாகாணத்தில் பாயும் ஒரு பெரிய ஆறாகும். இது தெற்கு சக்ரோசு மலைகளில் உருவாகி, மேற்கு நோக்கிப் பாய்ந்து, சடேகன் / பலாஹியா சதுப்பு நிலங்களில் பாய்கிறது.  
இந்த ஆறு ஹெடிஃபோன் என்ற பெயரில் பண்டைய கிரேக்கர்களால் அழைக்கப்பட்டது .
# அசுமத்துல்லா ஒமர்சாய்

**அசுமத்துல்லா ஒமர்சாய்** (*Azmatullah Omarzai*, பஷ்தூ மொழி: عظمت الله عمرزی; பிறப்பு: 24 மார்ச் 2000) ஓர் ஆப்கானியத் துடுப்பாட்ட வீரர் ஆவார். இவர் கிழக்கு ஆப்கானித்தானின் குனர் மாகாணத்தைச் சேர்ந்தவர். இவர் 2021 சனவரியில் ஆப்கானித்தான் துடுப்பாட்ட அணியில் பன்னாட்டுத் துடுப்பாட்டத்தில் சேர்க்கப்பட்டார்.
# அசுமத்துல்லா ஒமர்சாய்

## பன்னாட்டுத் துடுப்பாட்டம்

2017 திசம்பரில், 19-வயதிற்குட்பட்டோருக்கான 2018 உலகக்கிண்ணத் தொடரில் ஆப்கானித்தான் அணியில் சேர்க்கப்பட்டார். 2018 திசபரில், 23-வயதிற்குட்பட்டோருக்கான 2018 ஏசிசி வளர்ந்துவரும் அணிகளின் ஆசியக் கிண்ணத் தொடரில் விளையாடினார். 2019 நவம்பரில், வங்காளதேசத்தில் நடைபெற்ற 2019 ஏசிசி வளர்ந்துவரும் அணிகளின் ஆசியக் கிண்ணத்தில் ஆப்கானித்தான் அணியில் விளையாடினார். 2020 பெப்ரவரியில், ஆப்கானித்தானின் பன்னாட்டு இருபது20 அணியில் இணைந்து அயர்லாந்துக்கெரிதான தொடரில் விளையாடினார். 2021 சனவரியில், அயர்லாந்துக்கு எதிரான பன்னாட்டு ஒருநாள் தொடரில் விளையாடினார்.
# இரண்டாம் இப்ராகிம் அதில் ஷா

**இரண்டாம் இப்ராகிம் அதில் ஷா** (*Ibrahim Adil Shah II*; 1570 - 12 செப்டம்பர் 1627) பிஜப்பூர் சுல்தானகத்தின் அரசரும் அதில் சாகி வம்சத்தின் உறுப்பினராகவும் இருந்தார். இவரது ஆட்சியின் கீழ் வம்சம் அதன் மிகப்பெரிய காலகட்டத்தைக் கொண்டிருந்தது இவர் அதன் எல்லையை தெற்கே மைசூர் வரை விரிவுபடுத்தினார். இவர் ஒரு திறமையான நிர்வாகியாகவும், கலைஞராகவும், கவிஞராகவும் கலைகளின் தாராளமான புரவலராகவும் அறியப்படுகிறார். இவர் இசுலாத்தின் சன்னி மரபுவழிக்கு திரும்பினார். ஆனால் கிறிஸ்தவம் உட்பட பிற மதங்களையும் ஆதரித்தார். இருப்பினும், இவரது ஆட்சியின் போது உயர் பதவியில் இருந்த சியா இசுலாமியர்கள் விரும்பத்தகாதவர்களாக மாறினர் மேலும் 1590 இல், சியா வடிவத்தில் குத்பாவை வாசிப்பவர்களை சிறையில் அடைக்கவும் உத்தரவிட்டார். இவரது ஆட்சிக்குப் பிறகு, அதிகரித்த பலவீனம் முகலாய ஆக்கிரமிப்பையும் மராட்டிய மன்னர் சிவாஜியின் வெற்றிகரமான கிளர்ச்சியையும் அனுமதித்தது. இவர் பிஜப்பூர் தளபதி அப்சல் கானைக் கொன்று அவரது இராணுவத்தைத் தோற்கடித்தார். வம்சம் அனைத்து மத கலாச்சாரம் மற்றும் கலை ஆதரவின் பாரம்பரியத்தை விட்டுச்சென்றது. அதன் கட்டிடக்கலை எச்சங்கள் தலைநகரான பிஜப்பூரில் இன்றும் காணப்படுகின்றன.
# இரண்டாம் இப்ராகிம் அதில் ஷா

## ஆரம்ப கால வாழ்க்கை

இப்ராகிம் அதில் ஷா (முதலாம் அலி அதில் ஷாவின் தந்தை) சன்னி பிரபுக்கள், சித்தியர்கள் மற்றும் தக்காணிகளுக்கு இடையே அதிகாரத்தைப் பிரித்தார். இருப்பினும், அலி அதில் ஷா ஷியாவை ஆதரித்தார்.
# இரண்டாம் இப்ராகிம் அதில் ஷா

## முடியாட்சி

1580 ஆம் ஆண்டில் முதலாம் அலி அதில் ஷா இறந்த பிறகு, இராச்சியத்தின் பிரபுக்கள் இம்ரான் சைசாதா தக்மாசு அதில் ஷாவின் மகனும் முதலாம் அலி அதில் ஷாவின் மருமகனுமான இம்ரான் இப்ராகிமை அரசராக நியமித்தனர். இந்த நேரத்தில், இவர் ஒன்பது வயது சிறுவனாக இருந்தார்.
# கிஞ்சராபு அச்சன் நாயுடு

**கிஞ்சரபு அச்சன்நாயுடு** (*Kinjarapu Atchannaidu*) ஆந்திர பிரதேசத்தைச் சேர்ந்த இந்திய அரசியல்வாதி ஆவார். இவர் 2014 மற்றும் 2019ல் நடந்த தேர்தல்களில் தெலுங்கு தேசம் கட்சி சார்பில் தெக்கலி தொகுதியை பிரதிநிதித்துவப்படுத்தும் சட்டமன்ற உறுப்பினராக இருந்தார். இவர் அக்டோபர் 2020 முதல் ஆந்திரப் பிரதேச மாநிலத்தின் தெலுங்கு தேசக் கட்சியின் தலைவராக உள்ளார்
# கிஞ்சராபு அச்சன் நாயுடு

## அரசியல் வாழ்க்கை

1996 இடைத்தேர்தல், 1999 மற்றும் 2004 ஆகிய மூன்று தேர்தல்களில் அரிச்சந்திரபுரம் தொகுதியில் இருந்து அச்சன்நாயுடு உறுப்பினராகத் தேர்ந்தெடுக்கப்பட்டார். அரிச்சந்திரபுரம் தொகுதி மறுசீரமைப்பு மற்றும் கலைக்கப்பட்டதைத் தொடர்ந்து, 2009 தேர்தலில் தெக்கலி தொகுதியில் போட்டியிட்டு தோல்வியடைந்தார். 2009-ல் தேர்ந்தெடுக்கப்பட்ட உறுப்பினரின் மரணம் காரணமாக நடந்த உடனடி இடைத்தேர்தலிலும் இவர் தோல்வியடைந்தார். 2014 மற்றும் 2019 தேர்தல்களில் தெக்கலி தொகுதியில் இருந்து மீண்டும் தேர்ந்தெடுக்கப்பட்டார்.  
இவர் ந. சந்திரபாபு நாயுடுவின் மூன்றாவதுஅமைச்சரவையின் போது போக்குவரத்து அமைச்சராக இருந்தார்.
# கிஞ்சராபு அச்சன் நாயுடு

## சொந்த வாழ்க்கை

இவர் கிஞ்சராபு எர்ரன் நாயுடுவின் சகோதரரும் ராம் மோகன் நாயுடு கிஞ்சரபுவின் மாமாவும் ஆவார்.
# பஞ்சகர்லா ரமேஷ் பாபு

**பஞ்சகர்லா ரமேஷ் பாபு** (*Panchakarla Ramesh Babu*) ஜனசேனா கட்சியைச் சேர்ந்த இந்திய அரசியல்வாதி ஆவார். இவர் எலமஞ்சிலி தொகுதியிலிருந்து ஆந்திரப் பிரதேச சட்டப் பேரவையின் தேர்தெடுக்கப்பட்ட முன்னாள் உறுப்பினர் ஆவார். 2023 ஜூலையில் ஜனசேனா கட்சியில் சேர்ந்தார். முதலில் பிரசா ராச்யம் கட்சியில் பெண்டுருத்தி தொகுதியிலிருந்து உறுப்பினராகத் தேர்ந்தெடுக்கப்பட்டார். பின்னர் இந்திய தேசிய காங்கிரசில் கட்சியை இணைத்துக் கொண்டார். 2009 இல், தெலுங்கு தேசம் கட்சியில் சேர்ந்தார். அதைத் தொடர்ந்து 2021 இல் ஒய். எஸ். ஆர். காங்கிரஸ் கட்யிலும், இறுதியாக 2023 இல், ஜனசேனா கட்சியிலும் சேர்ந்தார்.
# மழுவண்ணூர் மகா சிவன் கோயில்

**மழுவண்ணூர் மகா சிவன் கோயில்** என்பது இந்திய மாநிலமான கேரளாவின் வயநாடு மாவட்டத்தில் தருவணா என்னுமிடத்தில் உள்ள ஒரு பழமையான இந்துக் கோயிலாகும்.  
இக்கோயிலின் மூலவர் சிவபெருமான் ஆவார். இங்குள்ள பிற தெய்வங்கள் ஆரயில் பகவதி, துர்க்கை, நந்தி, ஐயப்பன் மற்றும் கணபதி ஆகியவையாகும். இந்தக் கோவில் கரிங்காரி, பாலியானா மற்றும் தருவணை பகுதிகளைச் சார்ந்த மிக உயரமான சிகரத்தில் உள்ளது. பழங்காலம் முதலே இங்கு தினமும் பூஜைகள் நிகழ்த்தப்பெற்று வந்துள்ளன. மழுவண்ணூர் தெக்கே இல்லத்தின் குடும்ப உறுப்பினர்கள் பல நூற்றாண்டுகளாக இந்த பூஜையில் ஈடுபட்டு செய்து வருகின்றனர்.
# மழுவண்ணூர் மகா சிவன் கோயில்

## புராணக்கதைகள்

மழுவண்ணூர் என்ற பெயரானது மலையாள வார்த்தைகளான "மழு" (கோடாரி), "வண்ண" (வா), "ஊர்" (இடம்) என்பனவற்றிலிருந்து உருவானதாக நம்பப்படுகிறது. இதன் பொருள் "கோடாரி விழுந்த இடம்" என்பதாகும்.  
பாணாசுரனின் மிகக்கடினமான தவத்தைக் கண்ட சிவபெருமான் அவருக்கு அவர் வேண்டியதைத் தருவதாகப் புராணம் கூறுகிறது. இதனைப் பயன்படுத்திய பாணாசுரன், சிவபெருமானிடம் தன்னுடைய ராஜ்ஜியத்தைக் காக்குமாறு வேண்டிக்கொண்டான். அதே காலகட்டத்தில் பாணாசுரனின் மகளான உஷா, கிருஷ்ணனின் மகனான அனிருத்தனிடம் அன்பு கொண்டாள். அனிருத்தன் ஒரு நாள் உஷாவைச் சந்திக்க வந்தான். அப்போது அனிருத்தனுக்கும் பாணாசுரனுக்கும் சண்டைக்கு வந்தது. அனிருத்தனைக் சிறைபிடிக்கப்பட்டு, தண்டனை பெற்றான். பாணாசுரனுக்கு பாதுகாவலராக இருந்த சிவன், கிருஷ்ணனுடன் போரிடும் நிலைக்கு ஆளானார். சிவபெருமான் சிவபெருமான் தனது ஆயுதத்தைப் பயன்படுத்த, கிருஷ்ணர் தனது ஆயுதத்தால் அதனை எதிர்கொண்டார். இருவராலும் வெற்றி பெற முடியவில்லை. கோபமுற்ற சிவன் தன்ஆயுதமான மழுவை சிவன்மீது வீசினார். அது, கோயில் உள்ள இடமான மழுவனூரில் விழுந்ததாகக் கூறப்படுகிறது. அந்த இடத்தில் பரசுராமர் கோயில் கட்டியதாக நம்பப்படுகிறது.
# மழுவண்ணூர் மகா சிவன் கோயில்

## பூசைகள், பிரார்த்தனைகள்

பழங்காலம் முதல் இந்தக் கோயிலில் தினசரி பூஜை நடைபெற்று வருகிறது. ஓணம், விஷு, ஆயுதபூஜை போன்ற விழாக் காலங்களில் சிறப்பு பூஜைகள் நடைபெறுகின்றன. பக்தர்கள் சபரிமலை செல்லுகின்ற காலகட்டத்தில் தினமும் மாலை பூஜை நடைபெறும். இந்த விழாக்களில் நாடு முழுவதும் இருந்து ஏராளமான எண்ணிக்கையில் மக்கள் கலந்து கொள்கின்றனர். சபரிமலை செல்லும் நேரத்தில் சிறப்பு பிரார்த்தனைகள் செய்யப்படுகின்றன. அண்மைக்காலமாக கோயில் குழுவினர் ஒவ்வொரு மாதமும் முதல் ஞாயிற்றுக்கிழமைகளில் அன்னதானம் வழங்குகின்றனர்.
# மழுவண்ணூர் மகா சிவன் கோயில்

## புதுப்பிக்கும் பணி

செங்கற்கள் மற்றும் மரங்களால் இருந்த இக்கோயில் அண்மையில் புதுப்பிக்கப்பட்டது. தற்போது இக்கோயில் மலபார் தேவஸ்வம் வாரியத்தின் கீழ் செயல்பட்டு வருகிறது.
# மழுவண்ணூர் மகா சிவன் கோயில்

## மலை, அணை

இந்தக் கோயிலுக்கு அருகில் பாணாசுர மலை உள்ளது. ஆசியாவிலேயே மிகப்பெரிய அணைகளில் ஒன்றான பாணாசுர சாகர் அணை அருகில் உள்ளது.
# மழுவண்ணூர் மகா சிவன் கோயில்

## மேலும் பார்க்கவும்

- கேரளாவின் கோவில்கள்
- வயநாடு
- மானந்தவாடி
# எஸ். எம். லால்ஜன் பாஷா

**எஸ். எம். லால்ஜன் பாஷா** (*S. M. Laljan Basha*) (சுமார்1957 - 15 ஆகஸ்ட் 2013) ஓர் இந்திய அரசியல்வாதியாவார். இவர், தெலுங்கு தேசம் கட்சியின் துணைத் தலைவராகவும், மாநிலங்களவையில் (2002-2008) ஆந்திரப் பிரதேசத்தைப் பிரதிநிதித்துவப்படுத்தும் இந்திய நாடாளுமன்ற உறுப்பினராகவும் இருந்தார். மக்களவையில் (1991-1996) ஆந்திரப் பிரதேசத் தொகுதியான குண்டூரை பிரதிநிதித்துவப்படுத்தும் இந்திய நாடாளுமன்ற உறுப்பினராகவும் தேர்ந்தெடுக்கப்பட்டார். வக்ஃபுக்கான நாடாளுமன்ற கூட்டுக் குழுவின் தலைவராகவும் செயல்பட்டார். இவரது தம்பி எஸ். எம். ஜியாவுதீன் நான்கு முறை சட்டமன்றத் தேர்தலில் போட்டியிட்டு இரண்டு முறை வெற்றி பெற்றார்.  
ஆகஸ்ட் 15, 2013 அன்று குண்டூருக்குச் செல்லும் வழியில் விஜயவாடா- ஐதராபாத்து தேசிய நெடுஞ்சாலையில் நல்கொண்டா அருகே நார்கட்பள்ளி என்ற இடத்தில் ஒரு சாலை விபத்தில் இறந்தார்.
# சாதாரண மலைச் சிட்டான்

**சாதாரண மலைச் சிட்டான்** ( *Common blackbird* ) என்பது உண்மையான திரசு இனமாகும் . மேலும் இது **ஐரவேசிய கரும்பறவை** (குறிப்பாக வட அமெரிக்காவில், தொடர்பில்லாத புதிய உலக கரும்பறவைகளில் இருந்து வேறுபடுத்துவதற்காக), அல்லது உள்ளூர் இனங்களுடன் குழப்பம் ஏற்படுவதைத் தவிற்க்க **கரும்பறவை** என்றும் அழைக்கப்படுகிறது. ஐரோப்பா, ஆசிய உருசியா, வட ஆப்பிரிக்கா போன்ற பகுதிகளில் இனப்பெருக்கம் செய்து வழ்ந்த இப்பறவை ஆத்திரேலியா மற்றும் நியூசிலாந்துக்கு அறிமுகப்படுத்தப்பட்டது. இதன் பெரிய வாழிடப்பரப்பில் பல துணையினங்கள் உள்ளன; சில ஆசிய துணையினங்கள் சில நேரங்களில் முழு தனி இனங்களாகக் கருதப்படுகின்றன.  
ஐரோப்பாவின் பெரும்பாலான பகுதிகளில் காணப்படும் சாதாரண மலைச் சிட்டானின் ( *டர்டஸ் மெருலா மெருலா*, துணையினம் ) துணையினத்தில் முதிர்ச்சியுற்ற ஆண் பறவையானது மஞ்சள் கண் வளையம் மற்றும் அலகைத் தவிர உடலின் மற்ற அனைத்துப் பகுதிகளும் கருப்பு நிறத்தில் இருக்கும். இனிமையாக பாடக்கூடியது. முதிர்ச்சியடைந்த பெண் பறவை மற்றும் இளம் பறவைகள் முக்கியமாக அடர் பழுப்பு நிற இறகுகளைக் கொண்டுள்ளன. இந்த இனம் காடுகளிலும் தோட்டங்களிலும் இனப்பெருக்கம் செய்கிறது. குச்சி, புல், பாசி ஆகியவற்றை மண்ணோடு சேர்த்துக் கலந்து, கோப்பை வடிவிலான கூட்டைக் கட்டுகிறது. பலவகையான பூச்சிகள், மண்புழுக்கள், பழங்கள் போன்றவற்றை உண்ணும் இது ஒரு அனைத்துண்ணி ஆகும்.  
மிதமவெப்பமண்டலக் காலநிலை இருக்கும் இடத்தில், வாழும் இணைகள் ஆண்டு முழுவதும் தங்கள் வாழிடத்திலேயே தொடர்ந்து தங்கியிருக்கும் தன்மை கொண்டவே. வேறு சில இடங்களில் காணப்படும் பறவைகள் குளிர்காலத்தில் கூட்டமாக வலசை போகக்கூடியன. இந்த இனம் அதன் பாடலுக்காக பல இலக்கிய மற்றும் பண்பாட்டுக் குறிப்புகளில் இடம்பெற்றுள்ளது.
# சாதாரண மலைச் சிட்டான்

### துணை இனங்கள்

இந்த மலைச் சிட்டான் பறவை இனத்தில் பல துணையினங்கள் அங்கீகரிக்கப்பட்டுள்ளன. அவை பின்வருமாறு.  
- *T. m. merula,* பொதுவாக ஐசுலாந்து, பரோயே தீவுகள் மற்றும் பிரித்தானியத் தீவுகளின் கிழக்கே முதல் உரால் மலைகள் வரையிலும், வடக்கே சுமார் 70 N வரை ஐரோப்பா முழுவதும் பொதுவாக இனப்பெருக்கம் செய்கிறது. நைல் பள்ளத்தாக்கில் குறைந்த அளவிலான பறவைகள் இனப்பெருக்கம் செய்கின்றன. மத்தியதரைக் கடலைச் சுற்றியுள்ள ஐரோப்பா மற்றும் சைப்பிரசு மற்றும் வட ஆப்பிரிக்கா உட்பட பகுதிகளுக்கு குளிர்காலத்தில் வடக்கில் இருந்து வலசை வருகின்றன. ஆத்திரேலியாவிலும், நியூசிலாந்திலும் இந்த துணையினம் அறிமுகப்படுத்தப்பட்டுள்ளது.
- *T. m. azorensis* என்பது அசோரசில் இனப்பெருக்கம் செய்யும் ஒரு துணையினமாகும். ஆண் பறவை *மெருலா* துணையினத்தை விட கருமையாகவும் பளபளப்பாகவும் இருக்கும்.
- *டிT. m. cabrerae* எசுபானிய விலங்கியல் நிபுணரான ஏஞ்சல் கப்ரேராவின் பெயர் இடப்பட்டட ஒரு துணையினமாகும். இது *அசோரென்சிஸ்* துணையினத்தை ஒத்திருக்கிறது. மேலும் மதீரா மற்றும் மேற்கு கேனரி தீவுகளில் இனப்பெருக்கம் செய்கிறது.
- *T. m. mauritanicus*, ஆண் பறவைகளுக்கு பளபளப்பான கருப்பு இறகுகளைக் கொண்ட சிறிய கருத்த துணையினம். இது மத்திய மற்றும் வடக்கு மொரோக்கோ, கடலோர அல்சீரியா மற்றும் வடக்கு தூனிசியாவில் இனப்பெருக்கம் செய்கிறது.
- *T m. aterrimus.* அங்கேரி, தெற்கு மற்றும் கிழக்கில் இருந்து தெற்கு கிரேக்கம், கிரீட், வடக்கு துருக்கி மற்றும் வடக்கு ஈரானில் இனப்பெருக்கம் செய்கிறது. தெற்கு துருக்கி, வடக்கு எகிப்து, ஈராக்கு, தெற்கு ஈரானுக்கு குளிர்காலத்தில் வலசை போகிறது. மங்கிய நிறத்தில் ஆணும், வெளிறிய நிறத்தில் பெண் இறகுகளும் கொண்ட இது *மெருலா* துணையினத்தை விட சிறியது.
- *T. m. syriacus* தெற்கு துருக்கியின் மத்திய தரைக்கடல் கடற்கரையில் தெற்கே ஜோர்தான், இஸ்ரேல் மற்றும் வடக்கு சினாய் வரை இனப்பெருக்கம் செய்கிறது. இது பெரும்பாலும் வலசை போகாமல் ஒரே பகுதியை வசிப்பிடமாக கொண்டதாக உள்ளது, ஆனால் இதில் ஒரு பகுதி பறவைகள் தென்மேற்கு அல்லது மேற்காக குளிர்காலத்தில் யோர்டான் பள்ளத்தாக்கு மற்றும் வடக்கு எகிப்தின் நைல் வடிநிலத்தில் தெற்கே கெய்ரோ வரை வலசை போகின்றன.
- *T. m. intermedius* என்பது மத்திய உருசியாவிலிருந்து தஜிகிஸ்தான், மேற்கு மற்றும் வடகிழக்கு ஆப்கானிஸ்தான் மற்றும் கிழக்கு சீனா வரை இனப்பெருக்கம் செய்யும் ஒரு ஆசிய துணைனமாகும். இதில் பல பறவைகள் வலசை போகாமல் ஒரே பகுதியில் வசிக்கின்றன. ஆனால் சில தெற்கு ஆப்கானித்தான் மற்றும் தெற்கு ஈராக்கிற்கு குளிர்காலத்தில் வலசை போகின்றன.
# இராமச்சந்திர ராத்து

**இராமச்சந்திர ராத்து** (*Ramchandra Rath*) இந்தியாவைச் சேர்ந்த ஓர் அரசியல்வாதியாவார். 1945 ஆம் ஆண்டு ஏப்ரல் மாதம் 6 ஆம் தேதியன்று இவர் பிறந்தார். இவரது தந்தையின் பெயர் பினாயக் ராத்து என்பதாகும். இந்திய தேசிய காங்கிரசு கட்சியின் உறுப்பினராக இந்திய நாடாளுமன்றத்தின் கீழ் சபையான மக்களவைக்கு தேர்ந்தெடுக்கப்பட்டார். நாடாளுமன்ற உறுப்பினராக மூன்று முறை பதவி வகித்துள்ளார். 1977, 1980 மற்றும் 1991 ஆம் ஆண்டுகளில் நடைபெற்ற இந்திய பொதுத் தேர்தல்களில், இவர் முறையே 6, 7 மற்றும் 10ஆவது மக்களவைக்கு அசிகா மக்களவைத் தொகுதியில் இருந்து தேர்ந்தெடுக்கப்பட்டார்.
# என். சி. சமந்தசிங்கர்

**என். சி. சமந்தசிங்கர்** (*N. C. Samantsinhar*) இந்தியாவைச் சேர்ந்த ஓர் அரசியல்வாதியாவார். 1912 ஆம் ஆண்டு மார்ச்சு மாதம் 18 ஆம் தேதியன்று இவர் பிறந்தார். இந்திய தேசிய காங்கிரசு கட்சியை பிரதிநிதித்துவப்படுத்தி புவனேசுவர் மக்களவைத் தொகுதியிலிருந்து 2ஆவது மக்களவை உறுப்பினராகவும் 1962 ஆம் ஆண்டு நடைபெற்ற இந்திய துணை சனாதிபதித் தேர்தலில் இரண்டாம் இடத்தையும் பிடித்தார்.
# என். சி. சமந்தசிங்கர்

## தனிப்பட்ட வாழ்க்கை

சமந்தசிங்கர் 1912 ஆம் ஆண்டு மார்ச் மாதத்தில் பூரி மாவட்டத்தில் (அப்போது பிரித்தானிய இந்தியாவில் வங்காள மாகாணம் ) மகேசுவர் சமந்தசிங்கருக்கு மகனாகப் பிறந்தார். மனோரமா என்ற பெண்ணை திருமணம் செய்து கொண்டார். இத்தம்பதியருக்கு இரண்டு மகன்கள் உள்ளனர். புது டெல்லியில் உள்ள சவுத் அவென்யூ பகுதியில் இவர் வசித்து வந்தார்.  
சமந்தசிங்கர் 1982 ஆம் ஆண்டு அக்டோபர் மாதம் 18 ஆம் தேதியன்று தன்னுடைய 70 ஆவது வயதில் இறந்தார்.
# பஞ்சமர்த்தி அனுராதா

**பஞ்சமர்த்தி அனுராதா** (*Panchumarthi Anuradha*) ஆந்திர பிரதேசத்தைச் சேர்ந்த ஒரு இந்திய அரசியல்வாதி ஆவார். இவர் தெலுங்கு தேசம் கட்சியின் சார்பில் சட்டப் பேரவை உறுப்பினராகத் தேர்ந்தெடுக்கப்பட்டார். இவர் ஆந்திரப் பிரதேசத்தின் விஜயவாடாவின் முன்னாள் நகரத் தந்தையாகவும் இருந்தவர். இவர், ஒய். எஸ். ஆர். காங்கிரஸ் கட்சி வேட்பாளரை இரண்டு வாக்குகளில் வெற்றி பெற்றார். 2000 ஆம் ஆண்டில் இவர் ஆந்திரப் பிரதேசத்தில் தெலுங்கு தேசம் கட்சியில் இணைந்து விசயவாடாவின் நகரத் தந்தைத் தேர்தலில் போட்டியிட்டு 6800 வாக்குகளைப் பெற்றார். இவரது 26 வயதில் நகரத்தந்தையானது லிம்கா சாதனைகள் புத்தகத்தில் வெளியிடப்பட்டது.
# பதர்காட் சட்டமன்றத் தொகுதி

**பதர்காட் சட்டமன்றத் தொகுதி** (*Badharghat Assembly constituency*) இந்தியாவின் திரிபுரா மாநிலத்தின் 60 சட்டமன்றத் தொகுதிகளில் ஒன்றாகும். இது மேற்கு திரிபுரா மாவட்டத்தின் ஒரு பகுதியாகும். இந்த தொகுதி பட்டியல் சாதியினருக்கு ஒதுக்கப்பட்டுள்ளது. இது மேற்கு திரிபுரா மக்களவைத் தொகுதியின் ஒரு பகுதியாகும்.
# பதர்காட் சட்டமன்றத் தொகுதி

## சட்டமன்ற உறுப்பினர்கள்

| ஆண்டு | சட்டமன்ற உறுப்பினர் | கட்சி |
| --- | --- | --- |
| 1977 | ஜதாப் மஜும்தார் | இந்திய பொதுவுடமைக் கட்சி (மார்க்சிஸ்ட்) |
| 1983 |  |  |
| 1988 | திலீப் சர்க்கார் | இந்திய தேசிய காங்கிரசு |
| 1993 | ஜதாப் மஜும்தார் | இந்திய பொதுவுடமைக் கட்சி (மார்க்சிஸ்ட்) |
| 1998 | திலீப் சர்க்கார் | இந்திய தேசிய காங்கிரசு |
| 2003 | சுப்ரதா சக்ரபர்த்தி | இந்திய பொதுவுடமைக் கட்சி (மார்க்சிஸ்ட்) |
| 2008 | திலீப் சர்க்கார் | இந்திய தேசிய காங்கிரசு |
| 2013 |  |  |
| 2018 | மிமி மஜூம்டர் |  |
| 2023 | மினா ராணி சர்க்கார் |  |
★இடைத்தேர்தல் மூலம்
# பதர்காட் சட்டமன்றத் தொகுதி

## மேலும் பார்க்கவும்

- திரிபுரா சட்டப் பேரவையின் தொகுதிகளின் பட்டியல்
- மேற்கு திரிபுரா மாவட்டம்
- பதர்காட்
- திரிபுரா மேற்கு (லோக்சபா தொகுதி)
# பெ. அப்பால நரசிம்மம்

**பெடகம்செட்டி அப்பால நரசிம்மம்** (*Petakamsetti Appala Narasimham*) (1938 - 2009) ஓர் இந்திய நாடாளுமன்ற உறுப்பினர் ஆவார்.
# பெ. அப்பால நரசிம்மம்

## வாழ்க்கை

விசாகப்பட்டினம் மாவட்டம் அனகாபள்ளி வட்டத்திலுள்ள நாகுலபள்ளி கிராமத்தில் 1938 ஆம் ஆண்டு ஜூன் மாதம் அப்பாலநரசிம்மம் பிறந்தார்.
# பெ. அப்பால நரசிம்மம்

## அரசியல்

இவர் சுயேச்சையாக சமிதி தலைவராக தேர்ந்தெடுக்கப்பட்டார். பின்னர் என். டி. ராமராவ் தொடங்கிய தெலுங்கு தேசம் கட்சியில் சேர்ந்தார். 1983 மற்றும் 1984 க்கு இடையில் ஆந்திர பிரதேச சட்டமன்ற உறுப்பினராக இருந்தார். பெண்டுர்த்தி தொகுதியில் இருந்து சுயேட்சை வேட்பாளராக தேர்ந்தெடுக்கப்பட்டார்.  
இவர் 1984 இல் விசாகப்பட்டினம் நகர்ப்புற மேம்பாட்டு ஆணையத்தின் தலைவராக இருந்தார் 1984 இல் தெலுங்கு தேசம் கட்சியின் வேட்பாளராக அனகாபள்ளி மக்களவைத் தொகுதியிலிருந்து எட்டாவது மக்களவைக்கு தேர்ந்தெடுக்கப்பட்டார்.
# பெ. அப்பால நரசிம்மம்

## கௌரவம்

2009 ஆம் ஆண்டு விசாகப்பட்டினத்தில் உள்ள வைர பூங்காவில் இவரது நினைவாக இவருக்கு வெண்கலச் சிலை நிறுவப்பட்டது
# இமயமலை கரும்முகட்டலகு பட்டாணிக் குருவி

**இமயமலை கரும்முகட்டலகு பட்டாணிக் குருவி** ( *Himalayan black-lored tit* ), இது வெறுமனே **கரும்முகட்டலகு பட்டாணிக் குருவி** என்றும் அழைக்கப்படுகிறது. என்பது பாரிடே என்ற பட்டாணிக் குருவி குடும்பத்தில் உள்ள ஒரு குருவி வரிசைப் பறவையாகும். இது மஞ்சள் கன்னச் சிட்டுடுடன் நெருங்கிய உறவு கொண்ட பறவையாக இருக்கலாம், மேலும் இது மஞ்சள் நிற சிட்டுடன் தொடர்புடையதாகவும் இருக்கலாம். உருவவியல் மற்றும் இழைமணிகளின் டி ஆக்சி-ரைபோநியூக்லியிக் காடி சைட்டோக்ரோம் டி.என்.ஏ வரன்முறையிடல் பகுப்பாய்வு (கில் *மற்றும் பலரால்*, 2005) ஆகியவற்றால் சுட்டிக்காட்டப்பட்டபடி, இந்த மூன்று பட்டாசிக் குருவிகளும் நிச்சயமாக ஒரு தனித்துவமான வம்சாவழியாகும்.  
பறவையின் பொதுப் பெயரில் உள்ள முகட்டலகு (*லோர்*) என்ற சொல் கண்ணிற்கும் அலகின் அடிப்பாகத்திற்கும் இடைப்பட்ட பகுதியைக் குறிக்கிறது.  
இந்த இனம் நேபாளம் உட்பட இந்திய துணைக்கண்டத்தில் இமயமலையில் இனப்பெருக்கம் செய்து வசிப்பது ஆகும். நேபாளியில், இது "பாண்டு சிசில்கோட்" என்று அழைக்கப்படுகிறது.  
இது ஒரு சுறுசுறுப்பான பறவையாகும். இது மரங்களின் மேலிருந்து பூச்சிகள் மற்றும் சிலந்திகளை வேட்டையாடும். சில நேரங்களில் பழங்களைம் உண்ணும்.  
இது மரங்கொத்தி அல்லது குக்குறுவானின் மரப் பொந்துகளை கூடு கட்ட பயன்படுத்துகிறது. மேலும் இது சொந்தமாக பொந்தை தோண்டியோ அல்லது மனிதனால் உருவாக்கப்பட்ட கட்டமைப்புகளையோ வசிப்பிடமாக பயன்படுத்தும்.  
இமயமலை கரும்முகட்டலகு பட்டாணிக் குருவி முன்பு *பாரஸ்* பேரினத்தில் உள்ள பல இனங்களில் ஒன்றாக இருந்தது. ஆனால் 2013 இல் வெளியிடப்பட்ட ஒரு மூலக்கூறு பகுப்பாய்வின் முடிவில் புதிய பேரினத்தின் உறுப்பினர்களாக ஒரு தனித்துவமான உயிரிக்கிளை உருவாக்ககபட்டது என்பதைக் காட்டிய பின்னர், *மக்லோலோபசு* பேரினத்துக்கு மாற்றப்பட்டது.
# அசோக் பெண்டாலம்

**அசோக் பெண்டாலம்** (*Ashok Bendalam*) ஆந்திரப் பிரதேசத்தைச் சேர்ந்த இந்திய அரசியல்வாதி ஆவார். இச்சாபுரத்தில் தெலுங்கு தேசம் கட்சியின் பொறுப்பாளராக இருந்த இவர் 2014 இவர் 2014 இல் தெலுங்கு தேசம் கட்சி சார்பில் இச்சாபுரம் சட்டமன்ற தொகுதியில் போட்டியிட்டு சட்டமன்ற உறுப்பினராகத் தேர்ந்தெடுக்கப்பட்டார்.
# பிரச்சாமோகன் மொகந்தி

**பிரச்சாமோகன் மொகந்தி** (*Brajamohan Mohanty*) இந்தியாவைச் சேர்ந்த ஓர் அரசியல்வாதியாவார். 1924 ஆம் ஆண்டு டிசம்பர் மாதம் 23 ஆம் தேதியன்று இவர் பிறந்தார். இந்திய தேசிய காங்கிரசு கட்சியின் உறுப்பினராக இருந்த இவர் இந்திய நாடாளுமன்றத்தின் கீழ் சபையான மக்களவைக்கு தேர்ந்தெடுக்கப்பட்டார். ஒடிசா சட்டமன்றத்தில் மூன்று முறை சட்டமன்ற உறுப்பினராகவும், இரண்டு முறை மக்களவையில் நாடாளுமன்ற உறுப்பினராகவும் பணியாற்றினார். 1967, 1971 மற்றும் 1974 ஆம் ஆண்டுகளில் நடைபெற்ற ஒடிசா சட்டமன்றத் தேர்தல்களில் இவர் முறையே பிரம்மகிரி மற்றும் பூரி சட்டமன்றத் தொகுதிகளில் இருந்து 4, 5 மற்றும் 6 ஆவது ஒடிசா சட்டமன்றத்திற்கு தேர்ந்தெடுக்கப்பட்டார். 1980 மற்றும் 1984 ஆம் ஆண்டுகளில் நடைபெற்ற இந்தியப் பொதுத் தேர்தல்களில், பூரி மக்களவைத் தொகுதியிலிருந்து முறையே 7ஆவது மற்றும் 8ஆவது மக்களவைக்குத் தேர்ந்தெடுக்கப்பட்டார்.
# தாஸ்யம் பிரணாய் பாஸ்கர்

**தாஸ்யம் பிரனய் பாஸ்கர்** (*Dasyam Pranay Bhasker*) (பிறப்பு 6 ஜூலை 1956) ஓர் இந்திய அரசியல்வாதியாவார். இவர் ஆந்திரப் பிரதேச சட்டப் பேரவை உறுப்பினராகவும் அமைச்சராகவும் இருந்தார். கனம்கொண்டா சட்டமன்றத் தொகுதியில் தெலுங்கு தேசம் கட்சியை பிரதிநிதித்துவப்படுத்தினார்.
# தாஸ்யம் பிரணாய் பாஸ்கர்

## ஆரம்ப கால வாழ்க்கை

தாஸ்யம் பிரனாய் பாஸ்கர் 1956 ஆம் ஆண்டு ஜூலை 6 ஆம் தேதி வாரங்கல் மாவட்டத்திலுள்ள பார்க்கலில் பிறந்தார்.
# தாஸ்யம் பிரணாய் பாஸ்கர்

## அரசியல் வாழ்க்கை

1989 ஆம் ஆண்டு ஆந்திர சட்டமன்றத் தேர்தலில் கனம்கொண்டா சட்டமன்றத்தில் தெலுங்கு தேசம் கட்சி சார்பில் போட்டியிட்டு இந்திய தேசிய காங்கிரசு கட்சியின் பி. வி. ரங்காராவிடம் தோல்வியடைந்தார். ஆனால் 1994 சட்டமன்றத் தேர்தலில் அதே தொகுதியில் மீண்டும் போட்டியிட்டு பி. வி. ரங்காராவைத் தோற்கடித்தார். மேலும் என். டி. ராமராவ் அமைச்சரவையில் விளையாட்டு, இளைஞர் சேவைகள், இளைஞர் நலன், என்சிசி சுயவேலைவாய்ப்பு துறை அமைச்சராகவும் பணியாற்றினார்.
# தாஸ்யம் பிரணாய் பாஸ்கர்

## தெலுங்கானா இயக்கம்

தாஸ்யம் பிரனாய் பாஸ்கர் அப்போதைய தனி தெலுங்கானா இயக்கத்தின் ஒரு பகுதியாகவும் இருந்தார்.
# நேர்ம மெய்யெண்கள்

பூச்சியத்திற்கு வலப்புறக் கதிரிலமையும் புள்ளிகள் நேர்ம மெய்யெண்கள்.]]
கணிதத்தில் **நேர்ம மெய்யெண்கள்** (*positive real numbers*) கணம் <math>\R_{>0} = \\{ x \in \R \mid x > 0 \\},</math> என்பது, பூச்சியத்தைவிடப் பெரிய மெய்யெண்களடங்கிய கணமாகும். இது மெய்யெண்கள் கணத்தின் உட்கணம் ஆகும்.
இயல் எண்கள், நேர்ம முழு எண்கள், நேர்ம விகிதமுறு எண்கள், நேர்மவிகிதமுறா எண்கள் ஆகிய அனைத்தும் நேர்ம மெய்யெண்களில் அடங்கும். விகிதமுறா எண் வகையைச் சேர்ந்த விஞ்சிய எண்கள், மற்றும் [[பை (கணித மாறிலி)|]] (3.14159265...) ஆகியவையும் நேர்ம மெய்யெண்களே. நேர்ம மெய்யெண்களுக்குச் சில எடுத்துக்காட்டுகள்: 5, 4/3, 8.6, √2, π(3.1415926535...)  
"எதிர்மமில்லா மெய்யெண்கள் கணம்" (*non-negative real numbers*) என்பது நேர்ம மெய்யெண்களோடு சேர்த்து பூச்சியத்தையும் உள்ளடக்கியது: <math>\R_{\geq 0} = \\{ x \in \R \mid x \geq 0 \\},</math>
<math>\R_{+},</math> <math>\R^{+}</math> ஆகிய இரு குறியீடுகளும் மேலே தரப்பட்ட இரு கணங்களையும் குறிப்பதற்குக் குழப்பமாகப் பயன்படுத்தப்பட்டாலும், <math>\R_{+}</math> அல்லது <math>\R^{+}</math> என்ற குறியீடு <math>\\{ x \in \R \mid x \geq 0 \\}</math>கணத்தையும் <math>\R_{+}^{*}</math> அல்லது <math>\R^{+}_{*}</math> என்பது <math>\\{ x \in \R \mid x > 0 \\}</math> என்ற கணத்தையும் குறிப்பதற்குப் பரவலாகப் பயன்படுத்தப்படுகிறது. இது இயற்கணிதத்தில் பூச்சியத்தை விட்டுவிட்டு எழுதுவதற்கு விண்மீன் குறியீட்டைப் பயன்படுத்தும் வழக்கத்துடன் ஒத்திருப்பதால் வேறுபாட்டைப் புரிந்துகொள்ள உதவுகிறது.  
சிக்கலெண் தளத்தில் <math>\R_{>0}</math> கணமானது நேர்ம மெய்யச்சினைக் குறிக்கிறது; ஒரு நேர் கிடைக்கதிராக வரையப்படுகிறது. சிக்கலெண்ணின் போலார் வடிவ உருவகிப்பிற்கு இக்கதிர் ஆதாரமாக எடுத்துக்கொள்ளப்படுகிறது. நேர்ம மெய்யெச்சானது <math>z = |z| \mathrm{e}^{\mathrm{i}\varphi},</math> (<math>\varphi = 0.</math>) என்ற சிக்கலெண்களைக் குறிக்கிறது.
# நேர்ம மெய்யெண்கள்

## பண்புகள்

- நேர்ம மெய்யெண்களின் கணம் <math>\R_{>0}</math> கூட்டல், கழித்தல், பெருக்கல், வகுத்தல் ஆகிய அடிப்படை கணிதச் செயலிகளைப் பொறுத்து அடைவுப் பண்பு பெற்றுள்ளது.
- தரப்பட்டதொரு நேர்ம மெய்யெண் <math>x</math> எனில் அதன் முழுஎண் அடுக்குகளாலான தொடர்வரிசை <math>\\{x^n\\}</math> கீழ்க்கண்ட மூன்று விதங்களில் இருக்கும்:
- <math>x \in (0, 1),</math> எனில் தொடர்வரிசையின் எல்லை பூச்சியமாகும்.
- <math>x = 1,</math> எனில் தொடர்வரிசை மாறிலியாக இருக்கும்.
- <math>x > 1,</math> எனில் தொடர்வரிசை வரம்பற்றதாக இருக்கும்.
# நேர்ம மெய்யெண்கள்

## பண்புகள்

### குறியிடப்பட்ட எண்கள்

நேர்ம எண்கள், பூச்சியத்தை விடப் பெரியவை; எதிர்ம எண்கள் பூச்சியத்தை விடச் சிறிய எண்கள். எனவே பூச்சியத்தைத் தவிர மற்ற மெய்யெண்கள் எல்லாம், ஒன்று நேர்ம எண்ணாகவோ அல்லது எதிர்ம எண்ணாகவோ இருக்க வேண்டும். நேர்ம எண்கள் என்பதைக் காட்ட அந்த எண்களுக்கு முன் கூட்டல் குறியும் , எதிர்மம் என்பதைக் காட்ட அந்தந்த எண்களுக்கு முன் கழித்தல் குறியும் இடப்படுகின்றன. பொதுவாக, நேர்ம எண்களை அவற்றுக்கு முன் கூட்டல் குறியின்றி எழுதுவது கணித வழமையாகும். பூச்சியத்திற்கு குறி இல்லை.  
பூச்சியமானது, நேர்ம எண்ணோ அல்லது எதிர்ம எண்ணோ இல்லையென்பதால், ஒரு எண் பூச்சியமாகவோ அல்லது நேர்ம எண்ணாகவோ இருக்கும் என்பதைக் காட்டுவதற்கு, அந்த எண் ”எதிர்மமற்ற எண்” என்று குறிப்பிடப்படும். அதேபோல, ஒரு எண் பூச்சியமாகவோ அல்லது எதிர்ம எண்ணாகவோ இருக்கும் என்பதைக் காட்டுவதற்கு, அந்த எண் ”நேர்மமற்ற எண்” என்று குறிப்பிடப்படும்.
# நேர்ம மெய்யெண்கள்

## பண்புகள்

### எண் கோடு

நேர்ம எண்கள், எதிர்ம எண்கள், பூச்சியம் ஆகிய மூன்றுக்கும் இடையேயுள்ள தொடர்பு, ஒரு எண் கோட்டின் மூலம் காட்டப்படுகிறது. எண்கோட்டின் மீதமையும் ஒவ்வொரு புள்ளிக்கும் ஒத்ததொரு மெய்யெண் உண்டு. இக்கோட்டின் மீதுள்ள ஒவ்வொரு புள்ளியும் ஒரு மெய்யெண்ணைக் குறிக்கும். எண்கோட்டிற்கும் மெய்யெண் கணத்திற்குமிடையே ஒன்றுக்கு-ஒன்று தொடர்புள்ளது.  
எண் கோட்டின் நடுவில் பூச்சியமும், அதற்கு வலப்புறக் கதிரில் நேர்ம மெய்யெண்களும், இடப்புறக் கதிரில் எதிர்ம மெய்யெண்களும் இடம்பெறுகின்றன. மேலே தரப்பட்டுள்ள எண்கோட்டின் வரைபடத்தில் -9 முதல் 9 வரையிலான முழுஎண்களுக்கான புள்ளிகள் மட்டுமே காணப்பட்டாலும் இக் கோடு முடிவில்லாமல் இருபுறமும் நீண்டு அனைத்து மெய்யெண்களையும் குறிக்கும். எண்கோடு இரு சமச்சீரான இரு அரைப்பகுதிகளாக எண் சுழியால் பிரிக்கப்படுகிறது. சுழிக்கு இடப்புறமுள்ள பகுதி எதிர் எண்களையும், வலப்புறமுள்ள பகுதி நேர் எண்களையும் குறிக்கின்றன.  
எந்தவொரு நேர்ம மெய்யெண்ணும் எந்தவொரு எதிர்ம மெய்யெண்ணையும்விடப் பெரியதாகும்.
:
:
# பவன் சிங்

**பவன் சிங்** (*Bawan Singh*) ஓர் இந்திய அரசியல்வாதியும் உத்தரப் பிரதேச சட்டமன்ற உறுப்பினரும் ஆவார். இவர் பாரதிய ஜனதா கட்சியின் உறுப்பினர் ஆவார். சிங், கோண்டா மாவட்டத்தில் உள்ள கத்ரா பஜாரில் (சட்டமன்றத் தொகுதி) உத்தரப் பிரதேச சட்டப் பேரவையில் 5 முறை சட்டமன்ற உறுப்பினராகப் பதவி வகித்தவர் ஆவார். இவர் தனது தந்தை சிறீராம் சிங்கிற்குப் பின்னர் சட்டப்பேரவை உறுப்பினர் ஆனார்.
# பி. வி. ரங்காராவ்

**பாமுலபர்த்தி வெங்கட ரங்காராவ்** (*Pamulaparthi Venkata Ranga Rao*) (1940 - 1 ஆகஸ்ட் 2013) இந்திய தேசிய காங்கிரசு கட்சியைச் சேர்ந்த ஒரு இந்திய அரசியல்வாதி ஆவார். இவர் இந்தியாவின் முன்னாள் பிரதமர் பி. வி. நரசிம்ம ராவின் மகன் ஆவார்
# பி. வி. ரங்காராவ்

## ஆரம்ப கால வாழ்க்கை

ரங்காராவ், ஐதராபாத் இராச்சியம், கரீம்நகர் மாவட்டத்திலுள்ள வங்காரா என்ற கிராமத்தில் பி. வி. நரசிம்ம ராவ் மற்றும் அவரது மனைவி சத்யம்மா ஆகியோருக்குப் பிறந்தார். இவர் உசுமானியா பல்கலைக்கழகத்தில் இளங்கலை மற்றும் முதுகலைப் பட்டங்களைப் பெற்றவர். இவருக்கு, பி.வி.ராஜேஸ்வர் ராவ் மற்றும் பி. வி. பிரபாகர் ராவ் என்ற இரு இளைய சகோதர்கள் உட்பட ஐந்து சகோதரிகளும் இருந்தனர். இவர் தனது வாழ்நாள் முழுவதும் பிரம்மச்சாரியாகவே இருந்தார்.
# பி. வி. ரங்காராவ்

## தொழில்

ராவ் வாரங்கல் மாவட்டத்திலுள்ள அனம்கொண்டா சட்டப்பேரவைத் தொகுதியிலிருந்து இரண்டு முறை சட்டப்பேரவை உறுப்பினராகவும், சட்ட மேலவை உறுப்பினராகவும் இருந்தார். கோட்லா விஜய பாஸ்கர ரெட்டி அமைச்சரவையில் கல்வி அமைச்சராகப் பணியாற்றினார். ஆகஸ்ட் 1, 2013 அன்று இறந்தார்.
# பி. வி. ராஜேஸ்வர் ராவ்

**பாமுலபர்த்தி வெங்கட ராஜேசுவர் ராவ்** (*Pamulaparthi Venkata Rajeshwar Rao*) ஓர் இந்திய அரசியல்வாதி ஆவார். இவர் இந்தியாவின் நாடாளுமன்ற உறுப்பினராக இருந்தார் மற்றும் இந்திய தேசிய காங்கிரசு கட்சியின் உறுப்பினராக மக்களவையில் ஆந்திர பிரதேசத்தின் செகந்திராபாத்தை பிரதிநிதித்துவப்படுத்தினார்.  
இவர் இந்தியாவின் முன்னாள் இந்தியப் பிரதமர் பி. வி. நரசிம்ம ராவின் மகன் ஆவார்.
# பி. வி. ராஜேஸ்வர் ராவ்

## தனிப்பட்ட வாழ்க்கை

இவர், ஐதராபாத் இராச்சியம், கரீம்நகர் மாவட்டத்திலுள்ள வங்காரா கிராமத்தில் பி. வி. நரசிம்ம ராவ் மற்றும் அவரது மனைவி சத்யம்மா ஆகியோருக்குப் பிறந்தார். இவர் உசுமானியா பல்கலைக்கழகத்தில் இளங்கலை மற்றும் முதுகலைப் பட்டங்களைப் பெற்றார். இவருக்கு பி. வி. ரங்காராவ் மற்றும் பி.வி.பிரபாகர் ராவ் என்ற இரு சகோதரர்கள் இருந்தனர்.
# ஆதிரெட்டி பவானி

**ஆதிரெட்டி பவானி** (*Adireddy Bhavani*) (பிறப்பு 1984 அல்லது 1985 ) ஓர் இந்திய அரசியல்வாதி ஆவார். இவர் 2019 ஆம் ஆண்டு முதல் ஆந்திரப் பிரதேச சட்டமன்ற உறுப்பினராக ராஜமன்றி நகர்ப்புற சட்டப் பேரவைத் தொகுதியிலிருந்து தெலுங்கு தேசம் கட்சியைப் பிரதிநிதித்துவப்படுத்துகிறார்.
# ஆதிரெட்டி பவானி

## ஆரம்ப கால வாழ்க்கை

ஆதிரெட்டி பவானி முன்னாள் மத்திய அமைச்சர் கிஞ்சராபு எர்ரான் நாயுடுவின் மகளும் ராம் மோகன் நாயுடுவின் சகோதரியும் ஆவார். ஐஐஎல்எம் பல்கலைக்கழகத்தில் முதுகலை பட்டப்படிப்பை முடித்துள்ளார். சட்ட மேலவை உறுப்பினரான ஆதிரெட்டி அப்பா ராவின் மகன் ஆதிரெட்டி சிறீநிவாசை மணந்தார்.
# ஆதிரெட்டி பவானி

## அரசியல் வாழ்க்கை

ஆதிரெட்டி பவானி 2019 ஆந்திரப் பிரதேச சட்டப் பேரவைத் தேர்தலில் ராஜமன்றி நகர்ப்புற சட்டப்பேரவைத் தொகுதியில் தெலுங்கு தேசம் கட்சியின் சார்பில் போட்டியிட்டு சட்டமன்ற உறுப்பினராக வெற்றி பெற்றார்.
# கிஞ்சராபு எர்ரான் நாயுடு

**கிஞ்சராபு எர்ரான் நாயுடு** (*Kinjarapu Yerran Naidu*) (23 பிப்ரவரி 1957 - 2 நவம்பர் 2012) ஓர் இந்திய அரசியல்வாதியாவார்.
# கிஞ்சராபு எர்ரான் நாயுடு

## ஆரம்ப கால வாழ்க்கை

எர்ரான் நாயுடு, 23 பிப்ரவரி 1957 அன்று ஆந்திரப் பிரதேசத்தின் ஸ்ரீகாகுளம் மாவட்டத்தில் உள்ள நிம்மடா என்ற தொலைதூர கிராமத்தில் கோபுல வெலமா குடும்பத்தில் பிறந்தார். இவரது சகோதரர் கிஞ்சராபு அச்சன்நாயுடுவும் மகன் ராம் மோகன் நாயுடுவும் அரசியல்வாதியாவார்கள்.
# கிஞ்சராபு எர்ரான் நாயுடு

## தொழில்

நாயுடு விசாகப்பட்டினத்தில் உள்ள ஆந்திரா பல்கலைக்கழகத்தில் சட்டப் பட்டம் பெற்றார். மேலும் 1982 இல் என். டி. ராமராவ் தொடங்கிய தெலுங்கு தேசம் கட்சியில் சேர்ந்தார்.  
1983 ஆம் ஆண்டில், நாயுடு தனது 25 வயதில் தனது சொந்த மாவட்டத்தில் உள்ள அரிச்சந்திரபுரத்தில் இருந்து மாநில சட்டமன்றத்திற்கு தேர்ந்தெடுக்கப்பட்டார். சட்டப் பேரவை உறுப்பினர்களி மிகவும் இளைய உறுப்பினர்களில் ஒருவராக இருந்தார்.மீண்டும் 1985 இல் சட்டப்பேரவைக்கு தேர்ந்தெடுக்கப்பட்டார். 1989ல் தெலுங்கு தேசம் கட்சி இவருக்கு வாய்பளிக்காத காரணத்தால், சுயேட்சையாகப் போட்டியிட்டு மீண்டும் சட்டசபைக்கு தேர்ந்தெடுக்கப்பட்டார். பின்னர் மீண்டும் கட்சிக்கு திரும்பினார். பின்னர், 1994 இல் தொடர்ந்து நான்காவது முறையாக உறுப்பினராகத் தேர்ந்தெடுக்கப்பட்டார்.  
1995 இல் என். டி. ராமராவுக்கு எதிராக ஒரு கிளர்ச்சியைத் தலைமை தாங்கிய சந்திரபாபு நாயுடு ஆட்சி அமைத்தபோது அவருக்கு ஆதரவளித்தார். 1995 முதல் 1996 வரை அரசு தலைமைக் கொறடாவாகவும் இருந்தார்.  
தெலுங்கு தேசம் கட்சி வட்டாரங்களில் எர்ரன்னா என்று பிரபலமாக அறியப்படும் நாயுடு, 1996 ஆம் ஆண்டு இந்தியப் பொதுத் தேர்தலில் ஆந்திரப் பிரதேசத்தில் கட்சியால் நிறுத்தப்பட்டார். ஸ்ரீகாகுளம் தொகுதியில் இருந்து மக்களவைக்கு தேர்ந்தெடுக்கப்பட்ட இவர், தேசிய அரசியலில் தெலுங்கு தேசம் கட்சியின் முக்கிய தலைவராக உருவெடுத்தார். ஐக்கிய முன்னணி அரசாங்கத்தில் தெலுங்கு தேசம் கட்சி இணைந்தவுடன், நாயுடு மத்திய அமைச்சரானார், ஊரக வளர்ச்சி மற்றும் வேலைவாய்ப்புத் துறையை நிர்வகித்தார்.  
1998 மற்றும் 1999 தேர்தல்களில் மக்களவைத் தொகுதியில் மீண்டும் வெற்றி பெற்று தொகுதியைத் தக்க வைத்துக் கொண்டார். 2004 தேர்தலுக்கு இரண்டு நாட்களுக்கு முன்பு, ஸ்ரீகாகுளம் மாவட்டத்தில் உள்ள சிங்குபுரம் நகரில் இவரது வாகனத்தின் மீது வெடிகுண்டு வீச முயன்ற நக்சலைட்களின் ( மாவோயிஸ்ட் கம்யூனிஸ்டுகள்) கொலை முயற்சியில் இருந்து இவர் உயிர் தப்பினார். நாடாளுமன்றத்திற்கு மீண்டும் தேர்ந்தெடுக்கப்பட்ட இவர், மக்களவையில் கட்சித் தலைவராக நியமிக்கப்பட்டார்.  
2009 தேர்தலில், நாயுடு காங்கிரசு கட்சியின் கில்லி கிருபா ராணியால் தோற்கடிக்கப்பட்டார்.
# விஜயராஜமல்லிகா

**தெய்வத்தின் மகள்** என்று அழைக்கப்படும் **விஜயராஜமல்லிகா** (Vijayarajamallika) மலையாள இலக்கியத்தில் ஒரு திருநங்கைக் கவிஞராவார், இவர் ஒரு எழுத்தாளர், ஆசிரியர், சமூக சேவகர், ஊக்கமளிக்கும் பேச்சாளர் மற்றும் ஆர்வலர் ஆவார்.
# விஜயராஜமல்லிகா

## ஆரம்ப வாழ்க்கை, குடும்பம் மற்றும் கல்வி

விஜயராஜமல்லிகா, 1985 ஆம் ஆண்டு, கேரளா, திருச்சூர் மாவட்டம் , முதுவாராவில், கேரள மாநில மின்சார வாரியத்தின் (KSEB) ஓய்வுபெற்ற கண்காணிப்பாளரான கணியம்கோணத்து வீட்டில் ஒய். கிருஷ்ணன் மற்றும் ஆசிரியரான ஜெயா கிருஷ்ணனுக்கு மகனாகப் பிறந்தார்.  
புறநாட்டுகர கேந்திரிய வித்யாலயாவில் தனது ஆரம்பக்கல்வியினைப் பயின்றார். ஆங்கில இலக்கியம் மற்றும் வரலாற்றில் இளங்கலைப் பட்டத்தை திருச்சூரில் உள்ள புனித தாமஸ் கல்லூரியில் 2005 இல் கோழிக்கோடு பல்கலைக்கழகத்தில் இரண்டாவது இடம் பெற்றார்.
# விஜயராஜமல்லிகா

## தொழில் வாழ்க்கை

*தெய்வத்தின் மகள்* ( *கடவுளின் மகள்* ) எனும் இவரது முதல் கவிதைத் தொகுப்பு, சென்னைப் பல்கலைக்கழகத்தில் மலையாளத் துறையின் பாடத்திட்டத்தில் சேர்க்கப்பட்டுள்ளது.* தெய்வத்தின் மகள் என்ற* கவிதையிலிருந்து "மாறானந்தரம்" என்ற கவிதை கேரளாவின் மகாத்மா காந்தி பல்கலைக்கழகத்தின் பாடத்திட்டத்தில் சேர்க்கப்பட்டுள்ளது மேலும் என். பி ஆசுலே என்பவரால் ஆங்கிலத்தில் மொழிபெயர்க்கப்பட்டு ஆர்பர் காலின்சு *எழுதிய தி வேர்ல்ட் தட் பிலோங்ஸ் டு அஸ்* எனும் புத்தகத்தில் வெளியிடப்பட்டது. மேலும் "நீலாம்பரி" என்ற மற்றொரு கவிதை, ஸ்ரீ சங்கராச்சாரியார் சமஸ்கிருதப் பல்கலைக்கழகத்தின் பாடத்திட்டத்தில் சேர்க்கப்பட்டுள்ளது.
# குர்கா ஜெய்பால் யாதவ்

**குர்கா ஜெய்பால் யாதவ்** (*Gurka Jaipal Yadav*) என்பவர் இந்திய அரசியல்வாதியும் தெலங்காண சட்டமன்ற உறுப்பினரும் ஆவார். இவர் கல்வகுர்த்தி சட்டமன்றத் தொகுதியின் சட்டமன்ற உறுப்பினராக 1999 முதல் 2004 வரையிலும், 2009 முதல் 2014 வரையிலும் பின்னர் 2018 முதல் தற்போது வரை பதவி வகித்துவருகின்றார். யாதவ் பாரத் இராஷ்டிர சமிதி கட்சியைச் சேர்ந்தவர்.
# கொப்புல வெலமா

**கொப்புல வெலமா** (*Koppula Velama*) அல்லது **கொப்பு வெலமா** என்பது இந்தியாவின் ஆந்திரப் பிரதேசத்தில் காணப்படும் ஒரு தெலுங்கு விவசாய சாதியாகும். இவர்கள் முதன்மையாக வடக்கு ஆந்திரா பகுதியிலும், மாநிலத்தின் பிற மாவட்டங்களிலும் சிறிய மக்கள்தொகையுடன் காணப்படுகின்றனர். இவர்கள் ஆந்திரப் பிரதேச அரசால் இதர பிற்படுத்தப்பட்ட வகுப்பினராக வகைப்படுத்தப்பட்டுள்ளனர். இவர்கள் வடக்கு ஆந்திரா பகுதியில் அரசியல் ரீதியாக நல்ல பிரதிநிதித்துவம் பெற்றுள்ளார்கள். இவர்கள் வெலமா சாதியிலிருந்து வேறுபட்டவர்.
# கொப்புல வெலமா

## பெயர்க்காரணம்

தெலுங்கில் 'கொப்பு' என்று அழைக்கப்படும் முடிச்சு வடிவில் தலையில் முடியை வெட்டாமல் தலையில் கட்டும் பழக்கத்திலிருந்து சாதிப் பெயர் தோன்றியிருக்கலாம். எனவே, இவர்கள் *கொப்பு வெலமா* அல்லது *கொப்புல வெலமா* என்று அழைக்கப்படுகின்றனர்.
# கொப்புல வெலமா

## வரலாறு

1972 ஆம் ஆண்டில், ஆந்திரப் பிரதேச அரசு இச்சமூகத்தை இதர பிற்படுத்தப்பட்ட வகுப்பினர் பட்டியலில் சேர்த்தது. ஆனால் சமூகத் தலைவர்கள் இப்பிரிவில் சேர்ப்பதில் அதிருப்தி அடைந்தனர். மேலும், பட்டியலில் புதிய சமூகங்களை சேர்ப்பதை நிறுத்துமாறு மாநில அரசைக் கோரினர்.  
கொப்பு வெலமாவினர் பொலிநாட்டி வெலமா சாதியினரின் உறவினர் குழுவாகும். அவர்கள் வட ஆந்திரப் பிராந்தியத்திலும் உள்ளனர். இவர்கள் இருவரும் பத்மநாயக வெலமா சாதியிலிருந்து வேறுபட்டவர்கள் ( வெலமா தோரா என்றும் அழைக்கப்படுவார்கள்).  
கொப்புல வெலமாவினர் விசாகப்பட்டினம் மாவட்டத்தில் கவரா மற்றும் காப்பு சாதியினருடன் முக்கிய பதவிகளை வகிக்கின்றனர். விசாகப்பட்டினம் மற்றும் அனகப்பள்ளி மாவட்டங்களில் இந்த மூன்று சாதியினரும் பொருளாதார ரீதியாகவும், எண்ணிக்கையிலும் ஆதிக்கம் செலுத்துகின்றனர்.
# கொப்புல வெலமா

## குறிப்பிடத்தக்க மக்கள்

- பூரி ஜெகன்நாத்
- கிஞ்சராபு எர்ரான் நாயுடு
- சிந்தகாயலா அய்யண்ணா பட்ருடு
# சிந்தகாயலா அய்யண்ணா பட்ருடு

**சிந்தகாயலா அய்யன்னா பட்ருடு** (Chintakayala Ayyanna Patrudu) (பிறப்பு 4 செப்டம்பர் 1957) ஆந்திரப் பிரதேசத்தைச் சேர்ந்த அரசியல்வாதியாவார். நர்சிப்பட்டினம் தொகுதியில் இருந்து ஆந்திர பிரதேச சட்டமன்றத்திற்கு பலமுறை தேர்ந்தெடுக்கப்பட்டார்.
# சிந்தகாயலா அய்யண்ணா பட்ருடு

## ஆரம்ப கால வாழ்க்கை

ஆந்திரப் பிரதேசத்தின் விசாகப்பட்டினம் மாவட்டத்திலுள்ள நர்சிப்பட்டினத்தில் கொப்புல வெலமா குடும்பத்தில் பிறந்தார். 1978 இல் காக்கிநாடாவிலுள்ள அரசுக் கல்லூரியில் கலைப் பிரிவில் இளங்கலைப் பட்டம் பெற்றார்.
# சிந்தகாயலா அய்யண்ணா பட்ருடு

## அரசியல் வாழ்க்கை

தெலுங்கு தேசம் கட்சியில் உறுப்பினராக இருந்து அரசியலை தொடங்கினார். பின்னர், விசாகப்பட்டினம் மாவட்டத்திலுள்ள நர்சிப்பட்டினம் தொகுதியில் கட்சியின் வேட்பாளராக நியமிக்கப்பட்டார். 1983-88, 1994-96, 1999-2009 மற்றும் 2014 ஆகிய ஆறு முறை தெலுங்கு தேசம் கட்சி சார்பில், அதே தொகுதியிலிருந்து ஆந்திரப் பிரதேச சட்டப் பேரவைக்குத் தேர்ந்தெடுக்கப்பட்டார். 1996-98ல் அனகப்பள்ளி தொகுதியிலிருந்து நாடாளுமன்ற உறுப்பினராகவும் தேர்ந்தெடுக்கப்பட்டார். 1989-93, 2009 மற்றும் 2019 இல் அனகப்பள்ளி சட்டப்பேரவைத் தேர்தலில் போட்டியிட்டு தோல்வியடைந்தார், மேலும் இவர் 2014-19 வரை ஆந்திர பிரதேச அரசாங்கத்தில் அமைச்சராக பணியாற்றினார்.